વધુમાં એસપીજીના લાલજી પટેલે, ૧ જાન્યુઆરી સોમવારે મહેસાણા બંધ રાખવાની જાહેરાત પણ કરી હતી. લાલજી પટેલે વધુમાં કહ્યું હતું કે ભાજપની સરકારમાં હંમેશા પાટીદાર નેતાઓ સાથે અન્યાય થતો આવ્યો છે. વધુમાં તેમણે કહ્યું કે જો માંગ નહીં સંતોષાય તો બે દિવસમાં પરિણામ ભોગવવા સરકાર તૈયાર રહે. સાથે જ તેમણે ગુજરાત બંધની વાત પણ કહી હતી. અને નીતિન પટેલને સમર્થન આપવા તૈયારી બતાવી હતી. લાલજી પટેલે જણાવ્યું કે સરકાર બનાવવામાં નીતિનભાઈનો મહત્વનો ફાળો રહેલો છે. અને તેમની સાથે અન્યાય થયો છે. ઉલ્લેખનીય છે કે લાલજી પટેલ પહેલા હાર્દિક પટેલે પણ નીતિન પટેલને સમર્થન આપવાની અને કોંગ્રેસમાં આવવાની ઓફર કરી હતી.